section_heading: Rani život
paragraph_text: Fisher je mlađi brat bivšeg NBA igrača Duanea Washingtona. Pohađao je srednju školu Parkview Arts and Science Magnet High School u Little Rocku. Sve četiri godine pohađao je sveučilište Arkansas-Little Rock. Svoju sveučilišnu karijeru završio je kao drugi strijelac (1,393), asistent (472) i "kradljivac" (189) sveučilišta. U prosjeku je postizao 12.4 poena, 4.4 skoka i 4.2 asistencije u preko 112 odigranih utakmica i svake godine predvodio momčad u asistencijama i ukradenim loptama. Na četvrtoj godini u prosjeku je postizao 14.5 poena, 5.2 skoka i isto toliko asistencija, te je dobio nagradu za igrača godine konferencije Sun Belt.